
 ‏ח' אב תשע"ז
‏ ‏31 יולי 2017
סימוכין: 81658917
לכבוד 
ד"ר לוי שמואל
מנהל רפואי
בי"ח "נאות המושבה" (קוד מוסד 237G3)
רח' הפטיש 6

נס ציונה  49560
ד"ר  לוי הנכבד,
הנדון :  סיכום בקרת פתע לטיפול בסיסי בבית חולים "נאות המושבה" מחלקת VIP
מצ"ב סיכום בקרת פתע שהתקיימה במוסדכם בתאריך 18.07.17 ע"י אנשי הצוות מאגף הגריאטריה. הבקרה נערכה במטרה לבחון את התנהלות המחלקה החדשה שהועברה מבית רחל רמלה. 
בבקרה נמצאו ליקויים בתחום כוח אדם – שינויים בסידורי העבודה ללא ידיעת ואישור האחות האחראית,  הכנת המזון וחלוקתו, טיפול תרופתי והגבלות פיזיות הדורשים תיקון. 
המנהל/ת  הרפואי/ת מתבקש להעביר עותק מדו"ח זה  לשאר חברי הנהלת המוסד (למנהל האדמיניסטרטיבי ולמנהלת הסיעוד- אחות ראשית). על הנהלת המוסד להודיע ללשכת הבריאות ולאגף גריאטריה במייל pniot.geriatrya@MOH.GOV.IL, על תכנית תיקון התחומים לשיפור וזאת תוך שבוע ימים מעת קבלת הדו"ח.

לשכת בריאות  נפתית רחובות  מתבקשת לוודא תיקון הליקויים כפי שמצוינים.

ד"ר אירית לקסר
מנהלת המחלקה לסטנדרטים ואכיפה   
העתקים:
מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה , משרד הבריאות,  ירושלים.

ד"ר אהרון כהן, ראש האגף לגריאטריה, משרד הבריאות, ירושלים.
ד"ר יורם לוטן, מ"מ הממונה על הרישוי, משרד הבריאות, ירושלים.
ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.
ד"ר עופרה חבקין , רופאה מחוזית, לשכת בריאות מחוז מרכז. 
ד"ר מרינה פוליאקוב, רופאה נפתית, לשכת בריאות נפתית רחובות.                                                                                                        ד"ר ליאוניד גולדנשטיין  , גריאטר מחוזי,  לשכת בריאות מחוז מרכז.                                                                                                     גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.                                                                                מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים.                                                                               גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.                                             צוות בקרה ארצי.
סיכום בקרת פתע לטיפול בסיסי בבית חולים "נאות המושבה" מחלקת VIP
הבקרה התקיימה בתאריך 18.7.17 בין השעות  17:30-19:45. 
מטעם משרד הבריאות, האגף לגריאטריה, השתתפו הנציגים הבאים: ד"ר דורית רובינשטיין (אחות), גב' יוספה כחל   (דיאטנית).

מטעם המוסד נכחו: מנהל המוסד, מנהלת הסיעוד,  סגנית מנהלת הסיעוד, אחות אחראית הבטחת איכות של רשת גולדן קייר, מפקחת קלינית אחות אחראית מחלקה, אחות מעשית אחראית משמרת ערב ו4 כוחות עזר. 
1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל

	סיעודית ו'
	סיעודית VIP 
	
	22


2. תקינת כוח אדם סיעודי:
במשמרת ערב : 

· אחות אחראית מחלקה שנשארה להשלים פעילויות במשמרת ערב, אחות מעשית אחראית משמרת ערב ו4 כוחות עזר. 
· כוח האדם במחלקה לא תאם את סידור העבודה כפי שהוצג במועד הבקרה. 
· אחיות וכוחות העזר ביצעו ביניהם החלפות במשמרות, ללא ידוע אחות אחראית ולא אישורה.
3. תנאים סביבתיים:
· לבוש המטופלים תואם עונה.
· אווירה נעימה במחלקה.
· המרחבים הציבוריים, חדרי מטופלים מסודרים, נקיים, נעימים ומטופחים.
· בבדיקה נמצאו מים חמים זורמים בברזים.
· טמפרטורת הסביבה בחדרים ובשטחים הציבוריים הייתה נעימה.
4. טיפול אישי: 
· רוב המטופלים הורדו ממיטותיהם ושהו בחדר האוכל.
· ניכר יחס אישי וסבלנות של המטפלים השונים למטופלים.
· מטופלת ששכבה במיטתה בזמן הבקרה טענה שאין לה פעמון (לחצן מצוקה). בבדיקה נמצא שהפעמון לא היה נגיש למטופלת.
· בסיום ארוחת ערב, המטפלים הוציאו את המטופלים למרפסת הגג.
5. ארוחות:
· ארוחת הערב הוגשה בשעה 18:30 והסתיימה בשעה 19:20.
· במחלקה תפריט עדכני. יש לציין שהיו רשומים בתפריט מרכיבים שבפועל לא ניתנו כמו סלט טחון וגבינה צהובה. עם זאת, הגישו גבינת קוטג שלא הייתה רשומה בתפריט השבועי.
·  הארוחה הייתה מגוונת. הוגש מגוון גדול של גבינות ומוצרי חלב ניגר.
· במטבח קצה עבדה מחלקת אוכל חדשה שלא יודעת טוב עברית. 
· בשעה 18:00 במטבח קצה מחוץ למקרר ניצפו  6 כוסות שתיה קפה או תה  עם מסמיך (השתייה הייתה כבר קרה),  מספר קנקני פלסטיק עם תה וקפה (פושרים) , מנה מורכבת טחונה (פשטידה) קרה, סלט עגבניות וממרח בטעם כבד. במחלקה עצמה, בעגלת החימום (שהייתה מחוברת לחשמל) הייתה דייסת קווקר ופשטידת איטריות וגבינה. לבקשת צוות הבקרה העבירו את הפשטידה הטחונה לחימום בעגלת החימום. 
· אין הנחיה כתובה במטבחון או במחלקה לגבי כמות המסמיך הרצויה לכל מטופל, מועד הכנת המשקה וטמפרטורת המשקה - משקה קר או חם. יש לציין שכף המדידה הייעודית של המסמיך הוחזרה לקופסה (חשש לזיהום).
· במחלקה רשומים 2 מטופלים המקבלים טונה בארוחת ערב, אך לא הייתה טונה.
· רשומים שבעה מטופלים המקבלים מזון במרקם דייסתי כשבפועל חילקו את המזון במרקם דייסתי (פשטידה טחונה) רק לארבעה מטופלים. יש לציין שכמות הפשטידה הטחונה הייתה קטנה מהמומלץ.
· המזון הוגש בצלחות שהונחו ישירות על השולחנות. רצוי להגיש את הארוחה על פלייסמט מנייר (ניתן להכין פלייסמטים לארוחות חלביות בצבע שונה מפלייסמט לארוחה בשרית). 
· לרוב המטופלים הגישו כף ומזלג.
· מטפלים עזרו בהאכלה כשהם יושבים ליד המטופלים ומאכילים בסבלנות.  
· מתצפית על ארוחת ערב חלק גדול מהמטופלים לא אכלו את הפשטידה. רצוי לחתוך להם את הפשטידה. 
· יש להדריך את עובדת המטבח לגבי זמני ואופן הכנת המזון ושמירתו עד החלוקה.
· יש להקפיד על יישום התפריט כולל טחינת המרכיבים הרשומים למרקם רך ודייסתי (לאחר אישור  קלינאית תקשורת). 
6. שימוש באמצעי הגבלה פיזיים:
· במחלקה 12  (54%) מהמטופלים מוגבלים באמצעי הגבלה פיזית שונים.
· אצל חלק מהמטופלים אין תיעוד של כל אמצעי ההגבלה בהם נמצאו מוגבלים.
· 2 מטופלות מוגבלות מבלי שקיימת הוראת הגבלה, אין תיעוד בדיווח הסיעודי על ההגבלה. לגבי אחת המטופלות מצוין בדיווח הסיעודי שמשפחה בקשה שבלילה יגבילו את המטופלת באמצעות סדין, כך שלא תיפול מהמיטה.
· סוג ההגבלות בשימוש: שולחנית, תחתון משולש, חגורת בטן, כפפה, סדין ברזנט ללילה.
7. בטיחות המטופל:
· אצל חלק מהמטופלים ההוראה לתרופות שינה לשעה 18:00. 
· בחלק מהמקרים ההוראה לתרופות שינה היא לשעה  20:00 , אך בפועל מחולקות גם בשעה 18:00 (כך גם בשאר מחלקות בית החולים). 
· במטבח קצה נמצא מיכל פלסטיק עם תרכיז (מיץ כתום) מתחת לכיור ולא רחוק ממיכל פלסטיק דומה של חומרי ניקוי. 
· סדין ההגבלה ללילה הנמצא בשימוש במוסד, מיוצר מברזנט קשיח, הוכן בהתאם לדרישת בית החולים ונרכש מיצרן מקומי, ללא תיעוד על עמידה בתנאי בטיחות כמו עמידות באש והתלקחות.
8. פעילות פנאי:
· במחלקה הייתה פעילות מוזיקה (מנגן).
· פעילויות מתקיימות אחה"צ בשני הבתים, כ- 3 פעמים בשבוע בכל מחלקה.
9. שביעות רצון מטופלים ובני משפחה:
· בראיון עם מספר מטופלים ומשפחות, נמסר על קושי בהתאקלמות לאחר המעבר מבית רחל רמלה.  
יחד עם זאת הם ציינו שהם שבעי רצון מהטיפול,  מהמזון ומהצוות.

